
Περίληψη
Περιγράφεται το σύρσιμο (dragging) σε λογισμικό δυναμικής γεωμετρίας (DGS), παρουσιάζοντας μια ιεραρχία λειτουργιών του. Αυτή (η ιεραρχία) είναι κατάλληλη για την ταξινόμηση διαφορετικών προσπαθειών και στόχων των μαθητών που διερευνούν ένα γεωμετρικό πρόβλημα, όπως το να εξερευνούν, να εικάζουν, να επικυρώνουν και να αιτιολογούν. Επιπλέον η ιεραρχία έχει γνωστικά χαρακτηριστικά και μπορεί να χρησιμοποιηθεί για να περιγράψει τις διττές μορφές - δηλαδή ανερχόμενες και κατερχόμενες - με τις οποίες οι μαθητές αλληλεπιδρούν με εξωτερικές αναπαραστάσεις (πχ τα σχήματα στο Cabri).
Η μεταπήδηση από μια μορφή σε άλλη μέσω συρσίματος τους επιτρέπει να παράξουν ωφέλιμες εικασίες και να περάσουν από την εμπειρική στην θεωρητική πλευρά της ερώτησης. Η γένεση τέτοιων διαφορετικών λειτουργιών στους μαθητές δεν συμβαίνει αυτόματα, αλλά είναι συνέπεια συγκεκριμένων διδακτικών παρεμβάσεων του εκπαιδευτικού για τη μύηση των μαθητών στις πρακτικές του Cabri. Ένα επεξεργασμένο παράδειγμα αποσαφηνίζει τις θεωρητικές έννοιες που εισάγονται στη μελέτη αυτή.
Εισαγωγή
Σκιαγραφούμε  τις διαφορετικές λειτουργίες του συρσίματος σε περιβάλλοντα Cabri και εισάγουμε μια ιεραρχία κατάλληλη για να τα ταξινομήσουμε και να περιγράψουμε κάποια από τα γνωστικά τους χαρακτηριστικά στη μαθησιακή διαδικασία. Το σύρσιμο αναδεικνύεται σημαντικό στη διαλεκτική των αντιληπτικών έναντι των θεωρητικών στοιχείων που χαρακτηρίζει ολόκληρη τη γεωμετρική αιτιολόγηση. Πράγματι, όπως υπογραμμίζει η C. Laborde (1999), τα διαγράμματα στη γεωμετρία παίζουν ένα διφορούμενο ρόλο: από τη μια αναφέρονται σε θεωρητικά αντικείμενα, ενώ από την άλλη προσφέρουν γραφικές – χωρικές ιδιότητες οι οποίες μπορούν να προκαλέσουν μια αντιληπτική δραστηριότητα του ατόμου.
Στο DGS, η αλληλεπίδραση αφορά κυρίως αντιληπτικά στοιχεία, τα οποία εμπλέκουν όχι μόνο τα αντικείμενα (δηλ. σχήματα) αλλά και τις φυσικές αντιλήψεις των μαθητών, τις κινήσεις, τις χειρονομίες, τη γλώσσα τους … και τα τεχνουργήματα (artefacts), τα οποία χρησιμοποιούν ως διαμεσολαβητικά εργαλεία (fig.1).
Η φύση της σχέσης ανάμεσα στο αντιληπτικό και στο θεωρητικό επίπεδο είναι σύνθετη και απαιτεί μια  νέα ανάλυση, η οποία εμπεριέχει διαφορετικά συνθετικά: διδακτικά, γνωστικά, επιστημολογικά. Τα αντιληπτικά χαρακτηριστικά που πρέπει να αναλυθούν αφορούν αρκετά στοιχεία, δηλ. οπτικά φαινόμενα, κίνηση, κιναίσθηση, ‘εσώτερο’ χρόνο. Από την άλλη πλευρά, τα πιο κλασσικά θεωρητικά χαρακτηριστικά είναι τα δομημένα μαθηματικά αντικείμενα, οι αναλλοίωτες ιδιότητές τους, οι εικασίες, τα θεωρήματα, οι αποδείξεις. Θα επικεντρώσουμε μόνο στο ρόλο που παίζει το σύρσιμο. Για μελέτη των άλλων χαρακτηριστικών, δες Arzarello (2001). 

1. Πρακτικές συρσίματος από γνωστικής άποψης
Ας εισέλθουμε πιο συγκεκριμένα στις δραστηριότητες του συρσίματος. Τα κύρια σημεία της ανάλυσης μπορούν έτσι να συνοψισθούν ως εξής: 
· Πρακτικές όπως το σύρσιμο μπορούν να διαμεσολαβήσουν τη σχέση θεωρητικού -αντιληπτικού με ένα συγκεκριμένο τρόπο, δημιουργώντας οντότητες με νέο στάτους (δες τα Δομημένα Μαθηματικά Αντικείμενα, όπως ορίζονται στο Αrzarello, 2000). 
· Οι δραστηριότητες συρσίματος προκύπτουν από την επίλυση προβλημάτων και έχουν οργανωμένα, αλλά και προσωπικά χαρακτηριστικά (Mariotti, 2001).
Πράγματι, το σύρσιμο υποστηρίζει την παραγωγή εικασιών: η εξερεύνηση σχημάτων μέσω μετακίνησής τους, η αναζήτηση των τρόπων με τους οποίους οι μορφές τους αλλάζουν (ή δεν αλλάζουν), επιτρέπει στους χρήστες να ανακαλύψουν τις αναλλοίωτες ιδιότητές τους. Η δυνατότητα συρσίματος προσφέρει ανατροφοδότηση στη φάση της ανακάλυψης και με αυτό τον τρόπο παρέχει υποστήριξη στο ρόλο των αποδείξεων ως πραγματικών «εξηγήσεων» των εικασιών ή των ιδιοτήτων.
Αυτές οι υποστηριζόμενες από τον υπολογιστή πρακτικές, μπορούν να πλαισιώνονται εντός μιας γνωστικής εξέλιξης με διαρκές μπρος – πίσω από αντιλήψεις σε αφηρημένες ιδέες. Στην πραγματικότητα υπάρχουν δυο κύριες γνωστικές τυπολογίες, οι οποίες μπορούν να υποστηριχθούν διαφορετικά σύμφωνα με τη δεδομένη κατάσταση (Saada-Robert, 1989, Arzarello, 2000, Olivero, 1999).
· Ανερχόμενες ή ανιούσες (ascending) διαδικασίες, από σχήματα σε θεωρία, ώστε να εξερευνήσουν ελεύθερα μια κατάσταση, αναζητώντας κανονικότητες, αμετάβλητα στοιχεία κλπ.
· Κατερχόμενες ή κατιούσες (descending) διαδικασίες από τη θεωρία στα σχήματα, ώστε να επικυρωθούν ή να απορριφθούν εικασίες, να ελεγχθούν ιδιότητες κλπ.
Οι ανερχόμενες και κατερχόμενες διαδικασίες που φαίνονται μέσα από τις πρακτικές συρσίματος στο Cabri φανερώνουν γνωστικές μετατοπίσεις από το αντιληπτικό επίπεδο στο θεωρητικό και πίσω ξανά στη μαθηματική δραστηριότητα των μαθητών. Οι ανερχόμενες και κατερχόμενες μορφές ποικίλουν κατά την εκτέλεση και αποτυπώνουν επίσης τον τρόπο με τον οποίο τα υποκείμενα βλέπουν τι θεωρείται ως δοσμένο και τι υποτίθεται ότι πρέπει να βρουν. Συνιστούν ένα λεπτό γνωστικό σημείο, το οποίο έχει επίσης ένα σημαντικό διδακτικό στοιχείο. Είναι σε αυτά ακριβώς τα δυο στοιχεία που μπορεί κάποιος να παρατηρήσει διαφορετικές δυναμικές ανάμεσα στο περιβάλλον ‘χαρτί – μολύβι’ και σε αυτό του 'Cabri'. Και στα δυο περιβάλλοντα, η μετάβαση ορίζεται από απαγωγή (abduction)[footnoteRef:1]. Όμως, ενώ στο ‘χαρτί – μολύβι’ οι  απαγωγές παράγονται λόγω ευφυΐας των υποκειμένων, στο Cabri είναι η διαδικασία συρσίματος αυτή που μπορεί να τις διαμεσολαβήσει (δες Arzarello et al., 1998). Επιπλέον, αυτή η επαναλαμβανόμενη μεταστροφή υποστηρίζει την εξέλιξη από αντιλήψεις προς ένα πιο θεωρητικό πλαίσιο: αυτή η εξέλιξη χαρακτηρίζεται από ένα ρυθμό από ανερχόμενες σε κατερχόμενες μορφές και τανάπαλιν (Arzarello, 2000). [1:  Το παρακάτω παράδειγμα αποσαφηνίζει την απαγωγή  (Peirce, 1960, p.372). Έστω ότι γνωρίζω ότι μια συγκεκριμένη τσάντα είναι γεμάτη λευκά φασόλια. Έστω οι προτάσεις: A) αυτά τα φασόλια είναι λευκά B) τα φασόλια αυτής της τσάντας είναι άσπρα C) αυτά τα φασόλια είναι από αυτή την τσάντα. Η απαγωγή είναι συνειρμός της μορφής: B και C, ως εκ τούτου A ( Ο Peirce ονόμασε ‘hypothesis’ την απαγωγή). Η επαγωγή είναι: A και C, ως εκ τούτου B. Για περισσότερες λεπτομέρειες δες Magnani et al. (2001) και Arzarello et al. (2000).] 

2. Ιεραρχία των μορφών του dragging 
Σε προηγούμενες έρευνες (Arzarello et al, 1998b; Olivero, 1999; Arzarello, 2001), για την βελτίωση της έρευνας Hölzl  (1995, 1996), προσδιορίσαμε διαφορετικούς τύπους συρσίματος, τους οποίους χρησιμοποιούν οι μαθητές σύμφωνα με τους διαφορετικούς τους σκοπούς κατά τη διάρκεια της διαδικασίας επίλυσης ανοιχτών προβλημάτων. Πιο συγκεκριμένα, παρατηρώντας πώς οι μαθητές χρησιμοποιούν το ποντίκι ενώ λύνουν ένα πρόβλημα στο Cabri, βρήκαμε τις ακόλουθες μορφές (δες § 3 για ένα παράδειγμα):
- Wandering dragging (σύρσιμο περιπλάνησης): Μετακινώντας με τυχαίο τρόπο τα βασικά σημεία πάνω στην οθόνη, χωρίς κάποιο πλάνο, ώστε να ανακαλύψουν ενδιαφέρουσες διαμορφώσεις ή κανονικότητες στα σχήματα.
- Bound dragging (κατευθυνόμενο σύρσιμο): Μετακινώντας ένα «ημι-συρόμενο» (semi-draggable)[footnoteRef:2] σημείο (είναι ήδη συνδεδεμένο με ένα αντικείμενο). [2:  Ένα ημι-συρόμενο σημείο είναι συνδεδεμένο με ένα αντικείμενο και μπορεί να μετακινείται μόνο πάνω στο αντικείμενο στο οποίο ανήκει.] 

- Guided dragging (καθοδηγούμενο σύρσιμο): Σύροντας τα βασικά σημεία του σχήματος, ώστε να του δώσουν ένα συγκεκριμένο σχήμα.
- Dummy locus dragging (σύρσιμο κρυφού ή τεχνητού (γεωμετρικού) τόπου): Μετακινώντας ένα βασικό σημείο ώστε το σχήμα να διατηρεί μια ιδιότητα που έχει ανακαλυφθεί. Το σημείο που μετακινείται ακολουθεί ένα μονοπάτι, ακόμα και αν οι χρήστες δεν το συνειδητοποιούν: ο τόπος δεν είναι ορατός και δεν ‘μιλάει’ στους μαθητές, που δεν συνειδητοποιούν ότι σύρουν κατά μήκος ενός τόπου.  
- Line dragging (σύρσιμο γραμμής): Σχεδιάζοντας νέα σημεία κατά μήκος μιας γραμμής ώστε να διατηρήσουν την κανονικότητα του σχήματος. 
- Linked dragging (συνδεδεμένο σύρσιμο): Συνδέοντας ένα σημείο με ένα αντικείμενο και μετακινώντας το πάνω σε αυτό το αντικείμενο.
- Dragging test:  Μετακινώντας συρόμενα ή ημι-συρόμενα (semi-draggable) σημεία, ώστε να δουν αν το σχέδιο διατηρεί τις αρχικές του ιδιότητες. Αν ναι, τότε το σχήμα περνάει τον έλεγχο. Αν όχι, το σχέδιο δεν κατασκευάσθηκε σύμφωνα με τις γεωμετρικές ιδιότητες που θέλατε να έχει.
Παρατηρήσαμε ότι οι μαθητές αξιοποίησαν αυτές τις διαφορετικές μορφές, ώστε να επιτύχουν διαφορετικούς στόχους, όπως το να εξερευνήσουν, να εικάσουν, να επικυρώσουν, να αιτιολογήσουν. Για παράδειγμα τα wandering και guided dragging γενικά χρησιμοποιήθηκαν στη φάση της διερεύνησης, το  dummy locus dragging χαρακτήρισε την κατασκευή μιας εικασίας και το dragging test χρησιμοποιήθηκε κυρίως για να ελέγξει την εικασία.
Συνεπώς η εξέταση του πώς οι μαθητές χρησιμοποίησαν το σύρσιμο παρείχε μια εικόνα των γνωστικών διεργασιών τους.
Για να δώσουμε μια ιδέα του τι εννοούμε, ας εξηγήσουμε αυτές τις μορφές του συρσίματος μέσω ενός ωραίου παραδείγματος (Hölz, 1995, 1996) (δες επίσης Olivero, 1999).
Δραστηριότητα: Δίνεται τρίγωνο ABC. Θεωρούμε σημείο P στην AB και τα δυο τρίγωνα  APC και  PCB. Να κάνετε μια υπόθεση για τις ιδιότητες του  ABC, οι οποίες είναι απαραίτητες ώστε και τα δυο τρίγωνα ( APC,  PCB) να είναι ισοσκελή (αυτά τα τρίγωνα ονομάζονται διαχωρίσιμα).
Αυτό το ανοιχτό πρόβλημα εξερεύνησης μπορεί να οδηγήσει τον λύτη σε μια σειρά ανακαλύψεων, στις οποίες κάποιος μπορεί να δει διαφορετικές μορφές του  συρσίματος.
Αρχικά, κάποιος μπορεί να βρει δυο διαφορετικές διαμορφώσεις:

Ας μελετήσουμε τη διαμόρφωση του fig.3. Ποια είναι τα χαρακτηριστικά του τριγώνου στο fig.3?
Στο Cabri σχεδιάζεις ένα τρίγωνο ABC και το P ως το μέσο του AB. Μετά, ξεκινάς να μετακινείς το σημείο C, το οποίο είναι ένα σημείο που μπορεί να συρθεί σε όλη την οθόνη (draggable point) (Hölzl, 1996), ώστε να δεις αν υπάρχουν αυτά τα τρίγωνα (τα διαχωρίσιμα). Κάνεις wandering dragging. Με αυτό τον τρόπο συρσίματος μπορεί να βρεις τρίγωνα που ικανοποιούν την ιδιότητα (fig. 4), οπότε τώρα είσαι βέβαιος ότι η δραστηριότητα έχει μια λύση.

Τώρα μετακινείς το C και σταματάς όταν το τρίγωνο ABC είναι ‘διαχωρίσιμο’, έτσι ώστε η PC να ισούται με την AP. Βλέποντας το σχήμα, αρχίζεις να σκέπτεσαι για τα χαρακτηριστικά αυτού του τριγώνου. Για να μάθεις περισσότερα δοκιμάζεις να σύρεις το C με τέτοιο τρόπο ώστε το τρίγωνο ABC να διατηρήσει αυτή του την ιδιότητα (PC=AP). Με άλλα λόγια, το σύρσιμό σου δεν είναι πια στην τύχη: αισθάνεσαι ότι κινείσαι έτσι ώστε το τρίγωνο ABC να συνεχίζει να διαιρείται σε δυο ισοσκελή τρίγωνα. Συνεπώς χρησιμοποιείς dummy locus dragging: το μονοπάτι που ακολουθήθηκε από το C δεν μπορεί να σχεδιασθεί και αυτή τη στιγμή είναι κρυφό. Για να καταλάβεις καλύτερα την κατάσταση, μπορείς να αξιοποιήσεις το line dragging σημαδεύοντας τα σημεία που αντιστοιχούν στις θέσεις που καταλαμβάνονται από το C όταν το τρίγωνο ABC έχει τη σωστή ιδιότητα (fig. 6).
Τώρα παρατηρείς ότι αυτά φαίνονται να βρίσκονται σε ένα κύκλο, για την ακρίβεια στον κύκλο με κέντρο P και ακτίνα PA (=PB). Ο κρυφός τόπος τώρα γίνεται σαφής. Κατασκευάζοντας τον κύκλο κέντρου P και ακτίνας PA βλέπεις ότι τα σημεία που αποτυπώθηκαν πριν, πράγματι βρίσκονται πάνω σε αυτόν τον κύκλο (fig. 7).

Έτσι, εικάζεις ότι τα διαχωρίσιμα τρίγωνα είναι αυτά των οποίων η κορυφή C ανήκει σε κύκλο με κέντρο P και ακτίνα PA.  Αυτή η συνθήκη είναι ισοδύναμη με το ότι το ABC εγγράφεται σε κύκλο διαμέτρου, το οποίο σημαίνει ότι η γωνία  <ACB είναι ορθή. Συνεπώς η εικασία σου τώρα μπορεί να σχηματισθεί με μεγαλύτερη ακρίβεια σε λογική μορφή: αν το τρίγωνο ABC είναι ορθογώνιο (<ACB=90°) τότε είναι διαχωρίσιμο.
Στο Cabri έχεις ένα τρόπο για να επικυρώσεις αυτή την πρόταση. Συνδέοντας την κορυφή C με τον κύκλο που ανακαλύφθηκε, μέσω line dragging και μετακινώντας την σε αυτόν, δηλαδή χρησιμοποιώντας linked dragging, μπορείς να δεις ότι όλα τα τρίγωνα που συνεχώς ξανασχεδιάζονται ικανοποιούν την ιδιότητα ότι είναι διαχωρίσιμα (fig. 8).
Ως ένα τελευταίο βήμα κατασκευάζεις ένα ορθογώνιο τρίγωνο, το μέσον P της AB, το τμήμα και χρησιμοποιείς το dragging test, μετακινώντας το τρίγωνο γύρω από όλα τα σημεία του που μπορούν να συρθούν και παρατηρείς ότι διατηρεί τη ζητούμενη ιδιότητα (fig.9).

Μια πρώτη παρατήρηση που μπορεί να σκιαγραφηθεί σε αυτό το επίπεδο ανάλυσης βασισμένη στέρεα σε αντιληπτικά γεγονότα: υπάρχει μια ‘γενετική’ ιεραρχία στη χρήση αυτών των μορφών του συρσίματος, στην οποία αναπτύσσεται η διαδικασία επίλυσης μέσω μιας αλληλουχίας διαφορετικών μορφών. Οπωσδήποτε αυτή η 'γένεση’ δεν είναι κανονιστική, δεν θα την επιχειρήσουν όλοι οι λύτες προβλημάτων. Η εξέλιξη από αντιληπτικά προς θεωρητικά στοιχεία μέσω ανερχόμενων  (ascending) / κατερχόμενων (descending) μορφών δεν συμβαίνει αυτόματα, αλλά απαιτείται ένας προσεκτικός σχεδιασμός για να υποστηρίξει τους μαθητές σε αυτή τη διαδικασία με τα περιβάλλοντα δυναμικής γεωμετρίας (δες Mariotti & Bartolini, 1998).
Μια δεύτερη παρατήρηση είναι ότι το σύρσιμο στο Cabri φαίνεται να δείχνει σε αντιληπτικό επίπεδο ποιες είναι οι γνωστικές διεργασίες των μαθητών. Στην πραγματικότητα, συνειδητοποιήσαμε ότι αξιοποίησαν αυτές τις διαφορετικές μορφές του συρσίματος για να πετύχουν διαφορετικούς στόχους. 
· Τα wandering, bound και guided dragging χρησιμοποιούνται για μελέτη και εξερεύνηση μιας δοσμένης δραστηριότητας, έτσι αποτελούν μέρος της ανερχόμενης ροής ελέγχου. 
· Το dummy locus dragging μπορεί να θεωρηθεί ως ένα wandering dragging, το οποίο βρήκε το μονοπάτι του. Το ίχνος αυτού του συρσίματος ξαναπαρουσιάζει, σε ένα εμπειρικό επίπεδο, έναν κρυφό τόπο, που δεν είναι ακόμα ορατός στο αντικείμενο. Ο κρυφός τόπος μπορεί να λειτουργεί τόσο ως παραγωγός νέων δυναμικών ευρετικών (Holzl, 1996) όσο και ως λογικός αναδιοργανωτής των προηγούμενων εξερευνήσεων (Pea, 1987). Αυτή η μορφή φανερώνει την αρχή της μετατόπισης από τον ανερχόμενο προς τον κατερχόμενο έλεγχο, η οποία είναι μια απαγωγή. Ο λύτης αρχίζει  να βλέπει μια συγκεκριμένη σχέση / ιδιότητα / μη μεταβλητότητα  και προσπαθεί να το νοηματοδοτήσει με όρους λογικής. Αν τα ζωγραφισμένα σχήματα διατηρούν κάποια κανονικότητα, τότε το σημείο C περιγράφει ένα συγκεκριμένο τόπο L. Αν το C τρέχει πάνω στον L, τότε τα αντίστοιχα σχέδια F(C) δείχνουν κάποια κανονικότητα, μη μεταβλητότητα ή κανόνα. Συνεπώς το dummy locus dragging υποστηρίζει τους μαθητές στην απαγωγική σκέψη, και άρα στην μετακίνηση ανάμεσα στις δυο μορφές του ελέγχου. 
· Το line dragging ακολουθεί το dummy locus dragging, καθώς κάνει σαφή τον τόπο και ορατό στην οθόνη. Είναι μέρος της διαδικασίας μετάβασης προς τον κατερχόμενο έλεγχο.  
· Το linked dragging επιτρέπει στο υποκείμενο να ελέγξει την εικασία του: αν ο τόπος μπορεί να κατασκευασθεί στο Cabri (μια γραμμή, ένας κύκλος), το υποκείμενο μπορεί να συνδέσει το σημείο με αυτόν τον τόπο, και η ανακαλυφθείσα ιδιότητα μπορεί να διατηρηθεί μέσω συρσίματος πάνω σε αυτόν τον τόπο. Συνεπώς φανερώνει την έναρξη του κατερχόμενου ελέγχου. Από την άλλη πλευρά μπορεί επίσης να αξιοποιηθεί στην διαδικασία εξερεύνησης, πχ αν θέλετε να ελαττώσετε τις ελεύθερες παραμέτρους της αρχικής κατάστασης.
· Το dragging test χρησιμοποιείται ως μέσο επικύρωσης μιας εικασίας, για την ακρίβεια εικασιών που προέρχονται από κάτι οπτικό ή μια κατασκευή, συνεπώς φανερώνει ένα είδος κατερχόμενου ελέγχου. 
Στο τέλος αυτής της ανάλυσης, είναι ξεκάθαρο ότι η μετάβαση από μια μορφή συρσίματος σε μια άλλη, δείχνει τη ‘γένεση’, η οποία συνδέεται με τις γνωστικές ανερχόμενες / κατερχόμενες μορφές που περιγράφηκαν παραπάνω: πχ το wandering dragging είναι κλασσικό μιας ανερχόμενης μορφής, ενώ το σύρσιμο ελέγχου είναι κλασσικό μιας κατερχόμενης (fig. 10).

3. Ένα επεξεργασμένο παράδειγμα
Θα διευκρινίσουμε τώρα με ένα παράδειγμα (από το Olivero, 1999) πώς αυτή η ιεραρχία μπορεί να χρησιμοποιηθεί στην καθημερινή δραστηριότητα της τάξης, για να ‘διαβάσει’ τι συμβαίνει όταν οι μαθητές χρησιμοποιούν το Cabri για να εξερευνήσουν ανοιχτές καταστάσεις.
Δραστηριότητα: Έστω τετράπλευρο ABCD. Θεωρούμε τις διχοτόμους των γωνιών. Σύρετε το ABCD, λαμβάνοντας υπόψη όλες τις διαφορετικές του διαμορφώσεις: τι συμβαίνει στο τετράπλευρο HKLM? Τι είδους σχήμα γίνεται?
Αυτό το πρόβλημα δόθηκε σε τάξη 27 μαθητών (15 ετών), από τους οποίους ζητήθηκε να το λύσουν δουλεύοντας σε ζευγάρια στον υπολογιστή. Μετά από μια ώρα, έγινε μια συζήτηση στην τάξη, ώστε να συζητηθούν οι εικασίες και οι αποδείξεις που παράχθηκαν από τους μαθητές. Ένας παρατηρητής (ο γράφων) κράτησε σημειώσεις για τη δραστηριότητα δυο ζευγαριών μαθητών. Αναλύουμε τη διαδικασία επίλυσης του ενός ζεύγους μαθητών. Το υλικό της διαδικασίας περιγράφεται σε πίνακα παρακάτω. 
Η διαδικασία που λαμβάνει χώρα μπορεί να συνοψισθεί ως ακολούθως:
a) Αρχικά βλέπουν (στο Cabri) ότι:
Αν τα H, K, L ,M συμπίπτουν (ένα σημείο) τότε το άθροισμα δυο απέναντι πλευρών ισούται με το άθροισμα των άλλων δυο.
b) Τότε κάνουν μια απαγωγή, ότι ‘είναι τετράπλευρα περιγράψιμα σε κύκλο’.

c) Τελικά, παράγουν μια εικασία σε λογική μορφή: Αν το ABCD είναι περιγράψιμο τότε τα H, K, L, M συμπίπτουν (ένα σημείο). 
Μια τέτοια ανάλυση είναι ένα δυναμικό εργαλείο για τη διερεύνηση των γνωστικών διεργασιών των μαθητών μέσω ορατών δράσεων. 
Στις παρατηρήσεις μας βλέπαμε μια διαρκή μετατόπιση από την εργασία στο Cabri προς τη θεωρητική αιτιολόγηση. 
Σε κάποιες στιγμές οι μαθητές προβλέπουν μια εικασία και μετά την ελέγχουν σε αυτό, ενώ σε άλλες περιπτώσεις ‘διαβάζουν’ τι συμβαίνει στο Cabri και φτιάχνουν εικασίες από αυτό. Το dummy locus dragging απέδειξε ότι είναι αρκετά σημαντικό στη διαδικασία ανακάλυψης, καθώς είναι το κρίσιμο σημείο όπου οι μαθητές είναι ικανοί να φτιάξουν μια εικασία, μετά τον τόπο ‘αισθάνονται’, ενώ κινούνται στο Cabri σύμφωνα με συγκεκριμένες ιδιότητες. 
Οι μαθητές φαίνεται να αξιοποιούν αυτό το εργαλείο αυθόρμητα, ωστόσο δεν είναι πάντα έτσι. Μερικές φορές μοιάζει απαραίτητη η παρέμβαση του εκπαιδευτικού για να συστήσει στους μαθητές κάποια από τα εργαλεία ή τις μορφές του συρσίματος. Στην πραγματικότητα, αυτά τα εργαλεία πρέπει να γίνουν σαφή και να εισαχθούν στη σχολική κουλτούρα. Για να γίνουν διαθέσιμα σε όλους τους μαθητές είναι απαραίτητο ένα ‘πολιτισμικό λάξευμα’ των αντιλήψεων των μαθητών, μέσω μιας γνωστικής μαθητείας και ο ρόλος του εκπαιδευτικού είναι κρίσιμος.
Άλλα παραδείγματα συζητιούνται στα Arzarello et al. (1998), Arzarello (2000), Olivero (2001, 2002).
	
Τι έκαναν οι μαθητές
	
Σύρσιμο και γνωστικές μορφές

	Επεισόδιο 1

	Αρχικά οι μαθητές ξεκινούν να εξερευνούν την κατάσταση, εξετάζοντας συνήθεις περιπτώσεις. Φαίνεται να ακολουθούν έναν σιωπηλό κανόνα: Όταν το ABCD είναι παραλληλόγραμμο, το HKML είναι ορθογώνιο. Όταν το ABCD είναι ορθογώνιο, το HKLM είναι τετράγωνο. Όταν το ABCD είναι τετράγωνο, το HKLM είναι σημείο (fig.11).
	Χρησιμοποιούν guided dragging ώστε να πάρουν διαφορετικά σχήματα του ABCD.  Ο ανερχόμενος έλεγχος οδηγεί τα πειράματά τους, καθώς σκοπός τους είναι να αποκτήσουν κάποιες εικασίες για το σχηματισμό. Το τελευταίο βήμα τους επιτρέπει να δουν μια ειδική (εκφυλισμένη) περίπτωση: το HKLM εξαφανίζεται μέσα σε ένα σημείο.

	Επεισόδιο 2

	Αμέσως μόλις δουν ότι το HKLM γίνεται σημείο όταν το ABCD είναι τετράγωνο, το θεωρούν ως ενδιαφέρον γεγονός, και έτσι σύρουν το ABCD (από μια κορυφή) ώστε τα H, K, L, M να εξακολουθούν να συμπίπτουν. Συνειδητοποιούν ότι αυτού του είδους η διαμόρφωση μπορεί να συμβεί και σε τετράπλευρα που προφανώς δεν έχουν κάποια συνήθη ιδιότητα (fig. 12).
	Τώρα ανακαλύπτεται η κανονικότητα. Έτσι χρησιμοποιούν dummy locus
dragging. Σύρουν το ABCD ώστε να διατηρήσει την ιδιότητα που μόλις βρήκαν. Είναι ακόμα στη ροή του ανερχόμενου ελέγχου,  καθώς εξερευνούν την κατάσταση, αλλά τώρα έχουν ένα πλάνο στο μυαλό τους: αναζητούν κάποιες συνήθεις ιδιότητες σε όλα εκείνα τα σχήματα που κάνουν το  HKLM σημείο.

	Επεισόδιο 3

	Προσέχοντας τις μετρήσεις των πλευρών του σχήματος ABCD (τις οποίες εμφανίζει αυτόματα δίπλα από τις πλευρές και αλλάζει σε πραγματικό χρόνο κατά τη διάρκεια του συρσίματος),
Βλέπουν ότι το άθροισμα δυο απέναντι πλευρών ισούται με το άθροισμα των άλλων δυο (fig. 13), θυμούνται ότι αυτή η ιδιότητα χαρακτηρίζει τα τετράπλευρα που είναι περιγράψιμα σε κύκλο.
	Ακόμα και αν ο τόπος δεν αναγνωρίζεται ξεκάθαρα από τους μαθητές, είναι αυτό το είδος του συρσίματος που τους επιτρέπει να ανακαλύψουν κάποια κανονικότητα των σχημάτων. Εδώ κάνουν μια απαγωγή, διότι επιλέγουν ‘ποιος κανόνας είναι η περίπτωση αυτή’: είναι η περίπτωση των περιγράψιμων τετραπλεύρων. Αναφερόμενοι στο παράδειγμα του Peirce, μπορούμε να πούμε ότι: A είναι “το άθροισμα δυο απέναντι πλευρών ισούται με το άθροισμα των άλλων δυο”, B είναι “ένα τετράπλευρο είναι περιγράψιμο σε κύκλο όταν και μόνο όταν το άθροισμα δυο απέναντι πλευρών ισούται με το άθροισμα των άλλων δυο”, δηλαδή κάτι που γνωρίζουν, ενώ C είναι “αυτά τα τετράπλευρα είναι περιγράψιμα”. Η αιτιολόγηση είναι: A & B, τότε C. Από τη στιγμή που επέλεξαν τη σωστή γεωμετρική ιδιότητα, μπορούν να 'συμπεράνουν' ότι αυτή είναι η περίπτωση των περιγράψιμων τετραπλεύρων. Η υποθετική μορφή είναι εικονικά παρούσα: τα συστατικά της είναι όλα ζωντανά, αλλά οι σχέσεις τους είναι ακόμα αντεστραμμένες, σε σχέση με την υποθετική μορφή. Η κατεύθυνση μετά από την οποία τα υποκείμενα βλέπουν πράγματα είναι ακόμα στη ροή της εξερεύνησης μέσω συρσίματος, ο έλεγχος του νοήματος είναι ανερχόμενος, δηλαδή ψάχνουν σε αυτά που έχουν εξερευνήσει σε προηγούμενα επεισόδια με απαγωγικό τρόπο.

	Επιπλέον, χρησιμοποιώντας το μενού του  Cabri, κατασκευάζουν τις κάθετες ευθείες από το σημείο τομής των διχοτόμων, προς τις πλευρές του ABCD: βλέπουν ότι αυτό το σημείο έχει την ίδια απόσταση από όλες τις πλευρές του ABCD, τότε σχεδιάζουν τον κύκλο που έχει αυτό το μήκος ως ακτίνα: είναι ο εγγεγραμμένος στο ABCD κύκλος. Μετά από αυτό σχηματίζουν μια εικασία:
Αν το εξωτερικό τετράπλευρο είναι περιγράψιμο σε κύκλο, τότε οι διχοτόμοι των εσωτερικών γωνιών του συντρέχουν, οπότε οι αποστάσεις από αυτό το σημείο είναι ίσες και τα αθροίσματα  των απέναντι πλευρών είναι επίσης ίσα.
	Η κατεύθυνση του ελέγχου τώρα αλλάζει: εδώ οι μαθητές χρησιμοποιούν την μορφή της κατασκευής (και το προκύπτον dragging test) για να ελέγξουν την υπόθεση που διαμορφώθηκε μέσω απαγωγής και στο τέλος γράφουν μια πρόταση στην οποία ο τρόπος που βλέπουν τα σχήματα έχει αναστραφεί. Μέσω του dummy locus dragging, είδαν ότι όταν τα σημεία τομής συμπίπτουν το τετράπλευρο είναι πάντα περιγράψιμο σε κύκλο. Τώρα μορφοποιούν την εικασία με ένα τρόπο λογικό, ο οποίος αναστρέφει τη ροή της σκέψης: αν το τετράπλευρο είναι περιγράψιμο τότε τα σημεία συμπίπτουν.

	Επεισόδιο 4

	Στο τέλος κατασκευάζουν έναν κύκλο, ένα τετράπλευρο περιγράψιμο σε αυτόν, τις διχοτόμους των γωνιών του και παρατηρούν ότι όλες συναντώνται στο ίδιο σημείο (fig. 14).
	Στο τέλος ελέγχουν την εικασία τους. Τώρα χρησιμοποιούν το dragging test και οι πράξεις τους δείχνουν κατερχόμενο έλεγχο.



Συμπερασματικές παρατηρήσεις
Το πρώτο πράγμα που παρατηρείται είναι η διπλή εξέλιξη της χρήσης του συρσίματος στο Cabri από τους μαθητές: εντός μιας συνεδρίας και πάνω σε όλη την παρέμβαση. Παρατηρήθηκε ότι στην αρχή οι μαθητές δεν χρησιμοποιούσαν το σύρσιμο πολύ συχνά. Αυτή είναι μια συμπεριφορά η οποία έχει παρατηρηθεί σε πολλά πειράματα με μαθητές διαφορετικών σχολικών επιπέδων, που όμως όλοι μόλις είχαν ξεκινήσει να χρησιμοποιούν το Cabri. Χρειάζεται να μάθουν να μετακινούν πράγματα γύρω πριν ξεκινήσουν να τo κάνουν.
Για να είναι δυνατό να χρησιμοποιηθεί το σύρσιμο με παραγωγικό τρόπο απαιτείται η «εσωτερίκευση» (Vygotsky, 1978) της λειτουργίας του.
Δηλαδή, αρχικά το σύρσιμο μπορεί να θεωρηθεί ως ένα στοιχείο που αποσπά και παρεμβάλλει εμπόδια, καθώς κάποιος δεν είναι συνηθισμένος να βλέπει αντικείμενα να μετακινούνται στο χαρτί. Μετά αρχίζει να πειραματίζεται με το σύρσιμο αλλά μέχρι να επιτευχθεί μια συνειδητή χρήση του συρσίματος, είναι απίθανο οι μαθητές να μπορούν πραγματικά να το αξιοποιήσουν για κάθε τι που θέλουν. 
Επιπρόσθετα, η χρήση διαφορετικών μορφών συρσίματος, παρέχει διαφορετικές προσεγγίσεις στη λύση ενός προβλήματος και διαφορετικά ‘αποτελέσματα’ όσον αφορά το να φτάσεις στη λύση του. Αυτά τα αποτελέσματα υποθέτουν ότι οι μορφές του συρσίματος γίνονται αντικείμενα μελέτης ανάμεσα σε εκπαιδευτικούς και περιστασιακά αντικείμενο διδασκαλίας στην τάξη, έτσι ώστε να αποτελέσουν μέρος της σχολικής κουλτούρας και εργαλείο προσβάσιμο σε όλους τους μαθητές. Ο τρόπος για να επιτευχθεί αυτό είναι ακόμα υπό μελέτη. 
Έτσι, ο ρόλος του εκπαιδευτικού γίνεται ιδιαίτερα σημαντικός, καθώς αυτός είναι επικεφαλής της δόμησης διδακτικών αλληλουχιών, τέτοιων ώστε να λάβει χώρα η ‘εσωτερίκευση’ και να αποτελέσει μέρος της σχολικής κουλτούρας.
Οι δικές μας διδακτικές αλληλουχίες δομήθηκαν γενικά με τρόπο που ενάλλασσαν τις  συνεδρίες στο Cabri με συζητήσεις στην τάξη. Άλλωστε μερικές φορές οι μαθητές αισθάνονταν την ανάγκη χρήσης άλλων εργαλείων μαζί με το Cabri, όπως σχέδια στο χαρτί ή χειρονομίες (αρκετά σχέδια έγιναν στα φύλλα εργασίας).  Από αυτές τις παρατηρήσεις είναι εύλογο ότι το Cabri δεν αποτελεί ένα αυτοπεριορισμένο περιβάλλον, αλλά χρειάζεται να χρησιμοποιηθούν και να μελετηθούν και άλλα εργαλεία και περιβάλλοντα σε σχέση με το Cabri. Αυτό το τεύχος έχει σημαντικές διδακτικές συνέπειες, καθώς προσδιορίζει πώς χρησιμοποιήθηκε το Cabri στην τάξη.
Τα πειράματά μας στην τάξη έδειξαν ότι το λογισμικό από μόνο του δεν παρέχει τη μετάβαση από εμπειρικά σε γενικευμένα αντικείμενα, από το αντιληπτικό στο θεωρητικό επίπεδο. Αντίθετα, ο εκπαιδευτικός παίζει ένα πολύ σπουδαίο ρόλο στην προσέγγιση της θεωρητικής σκέψης από τους μαθητές. 
Η τεχνολογία από μόνη της δεν προκαλεί εκπαιδευτική αλλαγή. Πολύ συχνά υπάρχει η πεποίθηση ότι αν η χρήση της τεχνολογίας είναι σωστή, τότε οι διδακτικές σίγουρα θα βελτιωθούν. Αυτή η υπόθεση δεν αναγνωρίζει ότι ένα μαθησιακό περιβάλλον που βασίζεται στην τεχνολογία μπορεί να είναι πολύ σύνθετο, μπορεί να χρειάζεται κάποιο διάστημα για να αξιοποιηθεί με τρόπο χρήσιμο (από τον εκπαιδευτικό και τους μαθητές) σύμφωνα με σύνολα μαθησιακών στόχων. Γενικά μιλώντας, η χρήση νέων τεχνολογιών στην τάξη συνεπάγεται τον επανακαθορισμό περιεχομένων, μεθόδων και του ρόλου του εκπαιδευτικού (Bottino & Chiappini, 1995; Noss, 1995).  
Κάνοντας απλώς διαθέσιμο ένα λογισμικό δεν σημαίνει ότι οι άνθρωποι λιγότερο ή περισσότερο αυτόματα θα ωφεληθούν από τις δυνατότητες που παρέχει (Perkins, 1985). Για παράδειγμα, το σύρσιμο στο Cabri επιτρέπει στους μαθητές να επικυρώσουν τις εικασίες τους. Έτσι, η λειτουργία του να πείθουν (τους εαυτούς τους, ένα φίλο, έναν εχθρό) (αυτό δηλαδή που κάνει η απόδειξη στα μαθηματικά) δεν είναι πια χρήσιμη. Η εργασία στο Cabri είναι αρκετή ώστε οι μαθητές να πεισθούν για την εγκυρότητα των εικασιών τους. Εάν ο εκπαιδευτικός δεν δώσει κίνητρα  στους μαθητές του να βρουν γιατί μια εικασία είναι σωστή, τότε οι αιτιολογήσεις που δίνονται από τους μαθητές μπορεί να παραμείνουν σε αντιληπτικό – εμπειρικό επίπεδο: η πρόταση είναι σωστή διότι η ιδιότητα που παρατηρήθηκε στο σχήμα του Cabri παραμένει ίδια όταν σύρουν το σχέδιο. Όταν μια τέτοια πεποίθηση είναι κοινή στην τάξη, τότε το Cabri μπορεί να αποτελέσει εμπόδιο στην μετάβαση από την εμπειρική προς την θεωρητική σκέψη, καθώς επιτρέπει την επικύρωση μιας πρότασης χωρίς την ανάγκη χρήσης θεωρίας. Ωστόσο, αν ο εκπαιδευτικός ξεκαθαρίσει το ρόλο της απόδειξης στην αιτιολόγηση, τότε οι μαθητές θα αποκτήσουν κίνητρο για να αποδείξουν γιατί μια συγκεκριμένη πρόταση είναι αληθής (εντός μιας θεωρίας), αφού πιο πριν γνωρίζουν ότι είναι αληθής (εντός του περιβάλλοντος του Cabri). Παραφράζοντας τον Polya (1954), πρώτα πρέπει να πεισθούμε ότι μια πρόταση είναι σωστή και στη συνέχεια μπορούμε να την αποδείξουμε.

